Návrh

Komuniké

Vláda Slovenskej republiky na svojom rokovaní dňa ..............2007 prerokovala a vzala na vedomie informáciu o realizácii podporených euroregionálnych aktivít za rok 2006.
Cieľom materiálu je informovať o stave realizácie systému podpory euroregionálnych aktivít na rok 2006. Euroregionálne združenia aj na základe systému podpory euroregionálnych aktivít z predošlých rokov nadobudli cenné skúsenosti s využívaním domácich a zahraničných zdrojov a vytvorili partnerstvá v prihraničných regiónoch, čím sa zdôraznila ich dôležitosť a postavenie. Inštitucionalizovaním cezhraničných štruktúr sa euroregióny na Slovensku stávajú relevantným partnerom v rámci prípravy a implementácie programov cezhraničnej spolupráce v nasledujúcom programovom období 2007 – 2013.